**DE MEDIU**

**Nr. xx din xx.xx.2018**

Ca urmare a notificării adresate de COMUNA PREUTEȘTI, cu sediul în PREUTEȘTI, Judetul Suceava, înregistrată la APM Suceava cu nr. 12177 din 16.11.2017, în urma analizării documentelor transmise şi a verificării,

- în urma parcurgerii integrale a etapelor procedurale, prevăzute de **H.G. nr. 1076/2004** privind stabilirea procedurii de realizare a evaluării de mediu pentru planuri şi programe,

si în baza:

- **H.G. nr.1000/2012** privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia,

- **H.G. nr. 38/2015** privind organizarea și funcționarea Ministerului Mediului, Apelor și Pădurilor

- **O.U.G. nr.195/2005** aprobată prin **Legea nr. 265/2006** cu modificările şi completările ulterioare privind protecţia mediului,

Se emite:

**AVIZ DE MEDIU**

**pentru**

**PLAN URBANISTIC GENERAL – COMUNA PREUTEȘTI, JUDEȚUL SUCEAVA**

**promovat de:** COMUNA PREUTEȘTI, cu punctul de lucru COMUNA PREUTEȘTI

**în scopul aprobării -** Planului Urbanistic General intocmit pentru comuna PREUTEȘTI, care va constitui baza legală pentru realizarea programelor si strategiei de dezvoltare a comunei pentru următorii 10 ani.

**care prevede:**

a) stabilirea direcţiilor, priorităţilor şi reglementărilor de amenajare a teritoriului şi dezvoltare urbanistică a localităţilor;

b) stabilirea modului de utilizare a terenurilor din intravilan;

c) precizarea zonelor cu riscuri naturale (alunecări de teren, inundaţii, neomogenităţi geologice, reducerea vulnerabilităţii fondului construit existent;

d) delimitarea zonelor afectate de servituţi publice;

e) modernizarea şi dezvoltarea infrastructurii tehnico-edilitare;

f) stabilirea zonelor protejate şi de protecţie a monumentelor istorice;

g) formele de proprietate şi circulaţia juridică a terenurilor;

h) precizarea condițiilor de amplasare şi conformare a volumelor construite, amenajate şi plantate.

Comuna Preutești, constituită din satale Preutești (reședință de comună) si satele Arghira, Bahna Arin, Basarabi, Huși, Leucușești, este situată pe valea râului Şomuzul Mare, pe un relief deluros tăiat de văile afluenţilor acestuia, fiind străbătută de DJ 208 Fălticeni–Dolhasca şi calea ferată Fălticeni–Dolhasca.

La est se învecinează cu Dolheşti, la vest cu Fălticeni, la nord cu localitatea Vultureşti, iar la sud cu Vadu Moldovei şi Forăşti.

Comuna Preutești, are o suprafaţa administrativă totală de 6715 ha, din care 3388,20 ha este teren agricol, adică 50,46 %. Suprafața intravilanului existent este de 936,51 ha. Prin Planul Urbanistic General, se propune extinderea cu 257,44 ha, suprafața totală a intravilanului ajungând la 1193,95 ha, (satul Leucușești – cu 40,72 ha; - satul Huși – cu 56,29 ha;- satul Preutești – cu 58,00 ha - scoatere 13,29 ha și introducere 71,29 ha;

- satul Basarabi –cu 65,88 ha;- satul Bahna Arin – cu 7,26 ha;- satul Arghira –cu 29,29 ha).

În comuna Preutești totalul populaţiei stabile la nivel de comună era de 7113 locuitori la 1 iulie 2017.

**Bilanţ teritorial al comunei PREUTEȘTI**

*Bilanț teritorial al zonelor funcționale cuprinse în intravilanul existent*

******

*Bilanț teritorial al zonelor funcționale cuprinse în intravilanul propus*



**Avizul se emite cu urmatoarele condiţii:**

**Măsuri de reducere sau de compensare a efectelor semnificative asupra mediului, propuse în programul de monitorizare.**

La realizarea obiectivelor PUG se va ţine cont de legislaţia în vigoare pentru protecţia mediului, din domeniul sanitar, domeniul construcţiilor, silviculturii, etc. prin care se stabilesc condiţii pentru fiecare domeniu în parte.

**Masuri de diminuare a impactului asupra factorului de mediu apa**

Pârâul Somuzul Mare traverseaza aproape longitudinal comuna Preutesti trecând prin satele Husi, Preutesti, Basarabi si Arghira. Satele comunei mai sunt traversate de o serie de pâraie mai mici, afluenti ai pârâului Somuzul Mare: pârâul Leucusestilor care traversează satul Leucusesti, pârâul Brana care traversează satul Preutesti, pârâul Vlădestilor care trece prin satul Basarabi si pârâul Husilor,care trece prin satul Husi.

Alte pâraie mai mici, existente pe teritoriul comunei, afluenti ale pâraielor amintite mai sus sunt: Curca in satul Basarabi, Gloduri in Preutesti si Socilor in satul Arghira.

Surse potenţiale de poluare a acestor pârâuri sunt apele reziduale provenite din gospodăriile populaţiei şi agenţilor economici, dejecţiile animaliere depozitate necorespunzător, deşeurile menajere depozitate pe malurile şi în albiile cursurilor de apă, substanţele chimice (insecticide, pesticide, ierbicide) folosite în agricultură şi ajunse în apele de suprafaţă prin scurgere superficială sau pătrunse iniţial în pânza freatică prin infiltraţii.

La aceasta se adauga existenta pe teritoriul comunei a unor canale de drenaj, lucrari hidroameliorative, executate in scopul eliminarii excesului de umiditate din sol.

Se remarcă existenta unei retele de apă subterană, cu un debit destul de constant, care asigură in permanenta alimentarea cu apa potabilă a locuitorilor comunei.

*Toate lucrările ce se vor executa pe ape sau în legatură cu apele se vor face numai în baza Avizului de gospodărire a apelor, respectiv a notificării de începere a execuţiei conform reglementărilor legale în vigoare.*

*Măsuri pentru protectia calitatii apelor:*

- Infiintarea unui sistem centralizat de apă potabilă (pentru toate satele comunei) concomitent cu realizarea unui sistem de colectare si tratare ape menajere si apoi dirijarea acestora in emisar si decolmatarea periodică;

- Eliminarea foselor de la casele individuale(closete) si racordarea la reteaua de canalizare propusă;

- pentru protecţia apelor de suprafaţă şi subterane se recomandă utilizarea cu precauţie a dejecţiilor animaliere ca îngrăşământ natural, cu respectarea prevederilor legale în domeniu;

- se vor respecta prevederile H.G. nr. 930/2005 privind caracterul şi mărimea zonelor de protecţie sanitară şi hidrogeologică pentru instalaţiile de aducţiune, înmagazinare şi distribuţie a apei potabile.

- interzicerea executării construcţiilor de orice fel în albiile minore ale cursurilor de apă şi în chivetele iazurilor, cu excepţia construcţiei de poduri şi a drumurilor de traversare a albiilor cursurilor de apă;

- în timpul executării lucrărilor de construcţii, indiferent de natura lor sau a proprietarului, se va interzice depozitarea materialelor pe malurile cursurilor de apă sau în albiile acestora;

- realizarea şanţurilor de scurgere de-a lungul căilor de acces, dimensionate astfel încât acestea să permită atât colectarea apelor pe fiecare tronson de drum, cât şi scurgerea spre aval a debitelor provenite din amonte;

- regularizarea, consolidarea şi amenajarea cursurilor locale de apă pentru evitarea fenomenelor de eroziune, ruperi de mal, colmatări.

- executarea unor platforme fixe betonate de colectare temporară si selectare a gunoiului menajer si stradal in sistem ecologic apoi transportarea acestuia la un depozit autorizat.

- asigurarea rezervei intangibile de apă pentru incendii;

**Masuri de diminuare a impactului asupra factorului de mediu aer**

Dezvoltarea comuneiimpune execuția de lucrări pentru refacerea și modernizarea infrastructurii rutiere, lucrări de execuție (extindere) a rețelei de canalizare , depozitarea controlată a deșeurilor, dezvoltarea activităților agro-industriale și agro-turstice.

Sursele de poluanti pentru aer sunt constituite de traficul intens de pe caile de circulatie , cai care in majoritate sunt in stare degradată , depozitarea haotică a gunoaielor menajere si cadavrelor animaliere.

*Măsuri pentru protectia calitatii aerului :*

- modernizarea/ reabilitarea tuturor cailor de comunicatie excluzandu-se numai balastarea drumurilor;

- reabilitarea tuturor spatiilor /zonelor verzi si a zonelor de agrement; amenajarea de noi spaţii verzi şi parcuri

- amplasarea punctelor fixe de colectare a deseurilor menajere in deplina concordanta cu directia vanturilor dominante , precum si imprejmuirea lor , astfel incat eventualele mirosuri sa nu fie directionate spre gospodariile populatiei ;

- utilizarea de procedee de productie si mijloace tehnice adecvate, automatizari, etanseizari, echipamente individuale de protectie;

- masuri organizatorice (intretinerea in buna stare de functionare a utilajelor si instalatiilor tehnologice si de ventilatie ,evitarea imprastierii pulberilor); Interzicerea arderii cauciucului, a materialelor plastice în centrale fara filtre sau aiurea fiindcă pulberile sunt cancerigene.

- reducerea emisiilor de gaze cu efect de seră prin mărirea eficienţei energetice în activităţile economice;

**Masuri de diminuare a impactului asupra factorului de mediu sol**

Sursele de poluanti care pot afecta solul si subsolul sunt constituite de:

- inundatiile terenurilor din intravilan si extravilan ; pe teritoriul comunei zone afectate de inundabilitate sunt pe cursul pâraielor Șomuzul Mare, Brana, Gloduri și Leucușești

- apele uzate menajere care in lipsa unui sistem de canalizare menajera sunt deversate haotic;

- prezenta latrinelor uscate ,

- depozitatrea deseurilor menajere pe locuri improprii.

*Măsuri pentru protectia solului si subsolului:*

- infiintarea de canale colectoare de apa pluvială până la emisar si decolmatarea periodică a acestora ;

- infiintarea unui sistem centralizat de colectare si de tratare a apelor uzate menajere si trimiterea acestora in emisar;

- eliminarea foselor septice de la casele individuale (closete).

- executarea de platforme fixe betonate si imprejmuite pentru depozitarea temporară si selectarea deseurilor menajere si apoi transportate cu operatori autorizati la depozite autorizate.

- respectarea tehnologiilor de utilizare şi tratare a terenurilor cu îngrăşăminte chimice. Aplicarea îngrăşămintelor organice şi a celor minerale se va face în zonele vulnerabile pe baza Planului de Management al Nutrienţilor elaborat în acord cu prevederile Codului de Bune Practici Agricole;

- compostarea în gospodăriile individuale a deşeurilor biodegradabile şi gunoiului de grajd se va realiza astfel încât să se asigure protecţia solului şi protecţia apei împotriva poluării cu nitraţi;

- se vor realiza lucrări de combatere a eroziunii solului

- aplicarea de fertilizanţi şi utilizarea raţională a păşunilor, prin evitarea suprapăşunatului şi introducerea păşunatului alternativ pe parcele;

**Masuri de diminuare a impactului asupra factorilor de mediu biodiversitate**

Ecosistemele terestre si acvatice pot fi afectate de :

- lucrarile de defrisare/despadurire/curatare necontrolata ,

- de lipsa lucrarilor de intretinere constanta a cursurilor de ape,

- de lipsa lucrarilor de intretinere constantă si de exploatarea incorectă a luciurilor de apa,

- de utilizarea nesupravegheată de specialisti a substantelor chimice in domeniul agricol ,

- de dezechilibrele intre zonele functionale ale teritoriului .

Fondul silvic al comunei ocupă o suprafață totală de 2231 ha (un procent de 33,22% din suprafaţa comunei) și este administrat de Ocolul Silvic Fălticeni. Formațiunile forestiere cele mai răspândite se încadrează în silvostepă, predominând pădurile de fag.

Prezenţa fondului forestier implică activităţi de gospodărirea pădurilor, la care este antrenată şi forţă de muncă din cadrul comunei, pentru paza, conservarea şi protecţia pădurilor, lucrări de împăduriri, îngrijirea arboretelor, estimarea, valorificarea produselor lemnoase şi accesorii, concomitent cu protejarea şi selecţia vânatului.

***Măsuri pentru protectia ecosistemelor terestre si acvatice :***

- pentru îmbunătăţirea calităţii peisajului, se vor realiza funcţiuni urbanistice noi, reconversia altora şi măsuri administrative, lucrări de ecologizare a unor zone;

- calitatea peisajului se va îmbunătăţi prin realizarea: spaţiilor verzi, spaţii pentru sport şi agrement, alcătuirea perdelelor de protecţie, amenajarea scuarurilor, plantaţiilor de aliniament, fâşii plantate la intrarea în localităţile comunei, fâşii plantate pentru însoţirea căilor de circulaţie;

- se vor aplica măsuri specifice de conservare pentru pădurile cu funcţii speciale de protecţie, situate pe terenuri cu pante foarte mari, cu procese de alunecare şi eroziune etc.

- se vor ocroti şi se vor conserva în regim de protecţie, cu rol de coridoare ecologice, perdelele forestiere, tufărişurile naturale, vegetaţia malurilor şi a luncilor din lungul râurilor, zonele umede naturale, pajiştile naturale, vegetatia de pe terenurile marginale ale culturilor agricole, vegetaţia naturală din lungul căilor de comunicaţie rutieră şi feroviară, fiind interzise orice lucrare şi acţiune care le afectează integritatea, cu excepţia cazurilor temeinic justificate şi aprobate de autoritatea competentă pentru protecţia mediului;

- se vor regulariza toate cursurile de apa si se vor intretine cu ajutorul firmelor de specialitate ;

- toate barajele se vor expertiza/reexpertiza in timp util si se vor face reparatii capitale atat lor cat si pereurilor tuturor taluzelor ;

- toate luciurile de apa se vor exploata rational pe baza unui plan care va fi urmarit in comun de beneficiar si de organul de gospodarire a apelor competent .

**Măsuri de soluționare a problemelor de gestionare a deșeurilor**

- Implementarea prevederilor Planului de gestionare a deşeurilor pentru judeţul Suceava actualizat.

- Identificarea depozitelor necontrolate de deşeuri, curăţarea şi, după caz, reconstrucţia ecologică a suprafeţelor ocupate de aceste depozite.

- Realizarea infrastructurii de colectare selectivă, dotare cu containere, etc şi îmbunătăţirea infrastructurii rutiere existente pentiu transportul deşeurilor ;

- Conştientizarea populaţiei în mod permanent cu privire la necesitatea acţiunilor specifice sistemului de colectare selectivă a deşeurilor ;

- Se va implementa sistemul de colectare selectivă a deşeurilor de la populaţie şi agenţi economici, în vederea atingerii obiectivelor naţionale privind gestiunea deşeurilor, respectiv: reducerea cantităţilor de deşeuri biodegradabile, colectarea selectivă a deşeurilor de ambalaje, reducerea cantităţilor de deşeuri de echipamente electrice, electronice prin reciclare şi valorificarea, gestiunea corespunzătoare a uleiurilor uzate, acumulatorilor şi anvelopelor uzate, gestionarea altor tipuri de deşeuri conform prevederilor legale specifice.

- Depozitarea deşeurilor din construcţii şi demolări numai în locuri special amenajate ;

*-* Se vor respecta prevederile Legii 211/2011 privind regimul deşeurilor. Ierarhia deşeurilor se aplică în funcţie de ordinea priorităţilor în cadrul legislaţiei şi al politicii în materie de prevenire a generării şi de gestionare a deşeurilor. În prezent, Primaria PREUTEȘTI este responsabila pentru îndeplinirea ţintelor privind gestiunea deşeurilor, conform Legii 211/2011.

Gestionarea deşeurilor trebuie să se realizeze fără a pune în pericol sănătatea umană şi fără a dăuna mediului, în special:

a) fară a genera riscuri pentru aer, apă, sol, faună sau floră;

b) fară a crea disconfort din cauza zgomotului sau a mirosurilor;

c) fară a afecta negativ peisajul sau zonele de interes special.

**Masuri de diminuare a impactului datorat de riscurile naturale**

Principalele zone cu riscuri naturale din Comuna Preutești sunt cele care se învecinează cu ape ce străbat comuna ale căror albii neregularizate nu pot prelua viiturile scurte dar voluminoase care produc pagube serioase asupra locuinţelor şi drumurilor, vegetației, pădurii, culturilor agricole şi animalelor, podurilor şi podeţelor.

Conform “Strategiei naţionale de prevenire a situaţiilor de urgenţă”, riscurile naturale se referă la evenimente în cadrul cărora parametrii de stare se pot manifesta în limite variabile de la normal către pericol, cauzate de fenomene meteo periculoase, în cauză ploi şi ninsori abundente, variații de temperatură - îngheţ, secetă, caniculă - furtuni şi fenomene distructive de origine geologică, respectiv cutremure, alunecări şi prăbușiri de teren.

In localitățile comunei *Preutești* riscurile naturale semnalate sunt cele strict locale datorate inundațiilor sezoniere produse de pâraiele Șomuzul Mare, Brana, Vladești, Socilor și alte mici pâraie (Curca, Socilor, Gloduri) în timpul topirii zăpezilor și în perioadele cu precipitații în averse (iunie-iulie), care afectează gospodării, drumuri, poduri și podețe, căi ferate .

Delimitarea zonelor expuse riscurilor naturale se stabileşte prin hotărâre a consiliului judeţean, respectiv a Consiliului local Preutești, pe baza studiilor de specialitate avizate ale organelor administraţiei publice specializate. Zonele delimitate se preiau în documentaţiile de urbanism şi amenajarea teritoriului şi se înscriu în cadastru.

*Masuri de diminuare a impactului datorat de riscurile naturale*

- delimitarea zonelor cu riscuri naturale se va face, cu avizul organelor de specialitate ale administraţiei publice locale, conform Legii nr. 575/2001 privind aprobarea Planului de amenajare a teritoriului naţional - Secţunea a V-a Zone de risc natural;

- în zonele cu riscuri naturale se vor autoriza numai construcţiile care au drept scop limitarea acestor riscuri. Alte categorii de construcţii pot fi autorizate doar după eliminarea factorilor naturali de risc şi cu respectarea prevederilor legale în vigoare;

- realizarea unor construcţii şi amenajări ce au drept scop limitarea riscurilor naturale (lucrări hidrotehnice pentru atenuarea şi devierea viiturilor, lucrări de combatere a inundaţiilor, eroziunii de adâncime) şi orice fel de constructii şi amenajări se vor realiza pe baza de studii de specialitate, hidrologice şi de fezabilitate pentru combaterea inundatiilor;

**-** se vor regulariza apele paraielor prin colectarea albiei si amanajarea malurilor. Se vor reamenaja podurile existente la gabaritele cerute de viituri si se va reface pasajele de pietoni.

- se va realiza decolmatarea pâraielor; se va constitui zona de protecţie a cursurilor de ape cu interdicţie de construire de o parte şi de alta a albiei;

- nu se vor executa construcţii, inclusiv cele de locuit, în albiile majore inundabile a cursurilor de apa. Construcţiile noi se vor amplasa numai după întocmirea unui studiu geotehnicşi de stabilitate;

- recuperarea terenurilor degradate prin alunecări şi eroziuni torenţiale prin măsuri de reconstrucţie ecologică: planţatii viti-pomicole, plantaţii silvice, terasări, şi alte lucrări de combatere a eroziunii şi introducerea terenurilor degradate în circuitul agricol şi forestier.

- modelarea și nivelarea terenurilor cu alunecări, pentru eliminarea excesului de apă, de pe versanți prin crearea unui drenaj natural extern, debușee de genul celor naturale;

- amenajarea de perdele silvice de protecţie a terenurilor predispuse la alunecări;

- implementarea agrotehnicii antierozionale, efectuarea lucrărilor agrotehnice pe direcţia generală a curbelor de nivel.

**Masuri de diminuare a impactului asupra sanatatii populatiei**

*Masuri pentru protectia asezarilor umane si a altor obiective de interes public :*

În PUG sunt prevăzute lucrări pentru extinderea sistemului de distribuție a apei potabile și a rețelei de canalizare, realizarea colectării deșeurilor menajere.Dezvoltarea serviciilor de gospodărie comunală trebuie completate cu o amplă campanie de conștientizare a populației privind necesitatea respectării normelor de igienă și sănătate asociate cu măsuri disciplinare , în temeiul legii, împotriva acelora care prin acțiuni voite aduc prejudicii mediului natural*.*

- autorizarea executarii constructiilor destinate institutiilor publice sau serviciilor este asemanatoare locuintelor din zonă, astfel incât să se respecte inăltimea medie a clădirilor invecinate si caracterul zonei;

- constructiile vor avea volume simple si un aspect compatibil cu caracterul zonei ;

- se va impune amenajarea de spații verzi în interiorul zonelor construite;

- respectarea distanţelor minime de protecţie sanitară recomandate între zonele protejate şi o serie de unităţi care produc/pot produce disconfort şi/sau unele riscuri sanitare, conform Ordinului MS nr. 119/2014 (activităţi industriale, ferme de creşterea animalelor, staţii de epurare, cimitire, etc.);

- cimitirele vor beneficia de zone de protectie. Cimitirele vor fi imprejmuite cu gard si cu o perdea de protectie vegetala .În aceste zone se vor autoriza locuințe noi doar pe o distanță de 50 m față de gardul cimitirului și reparații curente la clădirile existente.

- autorizarea executarii constructiilor in imediata vecinatate a ZONEI DE GOSPODARIE COMUNALA trebuie sa respecte distantele minime de protectie sanitara

- managementul corespunzător al deşeurilor, calităţii aerului, nivelurilor de zgomot, calităţii apelor şi a solului;

- adoptarea masurilor necesare pentru reducerea poluării fonice, astfel încât sa se respecte limitele prevăzute de legislația in vigoare

- asfaltarea/betonarea drumurilor care necesită acest lucru (toate drumurile a căror sistem rutier actual este din piatră spartă sau balast);

- reabilitarea podurilor şi podetelor; deblocarea podeţelor cu rădăcini şi resturi lemnoase aduse de torenţi;

- promovarea lucrărilor de îndiguire, regularizare, corectare a torenţilor şi de combatere a eroziunii solului;

- *Extinderea spatiilor verzi in zona rurala si reabilitarea celor existente*. Prin PUG se propune o suprafaţă de spaţii verzi de 188549,00 mp, ce reprezintă 26,51 mp/cap locuitor.

**Schimbarea destinaţiei terenurilor amenajate ca spatii verzi si/sau prevăzute ca atare in PUG, reducerea suprafeţelor acestora ori strămutarea lor este interzisă, indiferent de regimul juridic al acestora.**

- Respectarea prevederilor specifice referitoare la spatiile verzi.

|  |  |
| --- | --- |
| **POPULATIE** | **7,113.00** |
| **SPATIU VRERDE AMENAJAT PE CAP DE LOCUITOR IN PREZENT** | **26.51** |

|  |  |
| --- | --- |
| **SUPRAFATA TEREN** | **HA** |
| **TOTAL SUPRAFATA TEREN INTRAVILAN** | **1,193.95** |
| **TOTAL SUPRAFATA DE SPATIU VERDE** | **18.85** |
| **% DIN TOTAL INTRAVILAN** | **1.58%** |

## CENTRALIZATOR SPATII VERZI

|  |  |  |
| --- | --- | --- |
| **Nr.crt** | **Denumire spatiu verde** | **Suprafata (mp)** |
| **1** | **Scuaruri** | **0.00** |
| **2** | **Parcuri** | **3,990.00** |
| **3** | **Terenuri libere neproductive din intravilan degradate ce pot fi amenajate ca spatii verzi** | **0.00** |
| **4** | **Spatii verzi cu acces limitat aferente dotarilor publice** | **8,719.00** |
| **5** | **Spatii verzi cu acces limitat (baze sportive)** | **9,333.00** |
| **6** | **Spatii verzi publice cu folosinta specializata** | **22,622.00** |
| **7** | **Spatii verzi de agrement** | **0.00** |
| **8** | **Fasii plantate** | **53,561.00** |
| **9** | **Spatii verzi pentru protectia lacurilor si cursurilor de apa** | **90,324.00** |
|  | **TOTAL SUPRAFATA** | **188,549.00** |

**Măsuri suplimentare de monitorizare**

Monitorizarea implementarii planului se face conform **PROGRAMULUI DE MONITORIZARE**.

De îndeplinirea masurilor privind monitorizarea este responsabil titularul planului, respectiv Primăria Comunei PREUTEȘTI. Aceasta este obligata sa depună anual la A.P.M. Suceava pana la sfârşitul primului trimestru al anului ulterior stadiul realizării monitorizării, rezultatele programului de monitorizare**.**

|  |  |
| --- | --- |
| **Factor de mediu** | **Aspecte de monitorizat** |
| **Biodiversitate** | -Măsuri incluse în planul de management al deşeurilor în legatură cu prevenirea eliminării necontrolate a deşeurilor;  -Programe educaţionale adresate locuitorilor, cu privire la protejarea ecosistemelor naturale şi antropice şi a importanţei menţinerii echilibrului între componentele ecosistemelor din teritoriu şi dezvoltarea localităţilor (se respectă principiul dezvoltării durabile).  - Modul de respectare a OUG 236/2000 privind regimul ariilor protejate |
| **Apa** | -Modul de implementare a proiectelor privind sistemele centralizate, de alimentare cu apa si de canalizare ape uzate; Indicatori de calitate a apei potabile;  -Modul de respectare a zonelor de protecţie sanitara si a zonelor de protecţie a cursurile de apa de pe suprafaţa teritoriului administrativ al comunei.  -Modul de implementare a proiectelor de lucrări hidroedilitare si de realizare a şanţurilor de scurgere. |
| **Sol** | -Modul de implementare a sistemului de colectare selectiva a tuturor categoriilor de deşeuri de la populaţie si realizarea infrastructurii necesare colectării selective a deşeurilor.  -Modul de compostarea în gospodăriile individuale a deşeurilor biodegradabile şi gunoiului de grajd  -Masuri in legătura cu educarea cetăţenilor pentru reducerea cantităţilor de deşeuri.  -stabilizarea zonelor expuse la riscuri naturale (alunecări de teren, zone  inundabile) prin lucrări specifice (consolidări, plantarea cu vegetaţie lemnoasă) şi stabilirea de reguli cu privire la amplasarea de construcţii în  aceste zone; |
| **Aer** | -Modul de respectarea a programului de întreţinere periodica a carosabilului si a cailor pietonale in vederea diminuării zgomotului si a emisiilor de pulberi in suspensie care sunt generate de trafic;  -Modul de respectare a utilizării tehnologiilor moderne, nepoluante. |
| **Regimul deseurilor** | - actiuni de conştientizare a populaţiei în mod permanent cu privire la necesitatea acţiunilor specifice sistemului de colectare selectivă a deşeurilor  - cantitate de deşeuri menajere colectată, transportată și depozitată de către operatorul serviciului (concesionar).  -cantitatea DEEE colectată de pe raza comunei  - nr. de puncte amenajate pe teritoriul comunei pentru colectarea selectivă  -cantități colectate pe fracții (sticlă, plastic, hârtie, etc) |
| **Populaţia si sănătatea umana** | -Modul de respectarea a prevederilor OUG 114/2007, art. 2, alin 1 cu privire la asigurarea suprafeţei de spaţiu verde pe locuitor; Amenajarea si întreţinerea corespunzătoare a acestuia, precum realizarea perdelelor verzi de protecţie pentru zonele incompatibile funcţional; Inventarul suprafeţelor verzi existente la nivelul comuna (intravilan);  -Modul de realizare a cailor de comunicaţii si transport;  -Modul de extindere a zonelor de intravilan, cu realizarea infrastructurii necesare.  -Modul de asigurare a distantelor corespunzătoare ale zonelor de locuinţe fata de sursele de zgomot si vibraţii;  -Nr. persoane racordate la sistemul centralizat de alimentare cu apă și sistemul de canalizare |

Titularul planului are obligatia de a supune procedurii de adoptare Planul Urbanistic General – Comuna PREUTEȘTI, Judetul Suceava, numai in forma avizată de autoritatea de protectia mediului.

Prezentul aviz este valabil de la data emiterii, pe toata perioada de valabilitate a Planului Urbanistic General al comunei PREUTEȘTI, jud. Suceava, daca nu intervin modificări ale acestuia.

**Măsurile de reducere sau de compensare a efectelor semnificative transfrontieră, (după caz)** nu este cazul.

**Emiterea avizului de mediu s-a făcut avându-se în vedere:**

**Modul cum s-au luat în considerare opiniile exprimate de public şi de alte autorităţi**

S-au parcurs cele trei etape conform cu HG Nr. 1076 din 8 iulie 2004 privind stabilirea procedurii de realizare a evaluării de mediu pentru planuri şi programe:

* 1. *Etapa de încadrare a planului sau programului în procedura evaluării de mediu;*

In conformitate cu prevederile OUG nr. 195/2005 privind protecţia mediului, aprobata si modificata prin legea nr. 265/2006, art. 73 si ale HG 1076/2004 privind stabilirea procedurii de realizare a evaluării de mediu pentru planuri si programe art. 5 alin (2) lit. a) acesta a fost supus evaluării de mediu

* 1. *Etapa de definitivare a proiectului de plan sau de program şi de realizare raportului de mediu;*

Definitivarea proiectului, stabilirea domeniului şi a nivelului de detaliu al informaţiilor ce au fost incluse în raportul de mediu, precum şi analiza efectelor semnificative ale planului asupra mediului s-a făcut în cadrul unui grup de lucru.

* 1. *Etapa de analiză a calităţii raportului de mediu si de emitere a deciziei finale.*

In cadrul Dezbaterii publice din data de 23.05.2018a fost analizata varianta finala a PUG-ului si Raportul de mediu.

Urmare a completarilor aduse la observaţiile membrilor Comitetului Special Constituit precum si a publicului prezent la dezbaterea publica, APM Suceava a luat decizia finala de emitere a avizului de mediu.

- In urma publicării in ziarul „Crai Nou” a anunţurilor publice privind prima versiune a planuluiin zilele de 20.11.2017 si 24.11.2017, până la luarea deciziei de încadrare nu au fost semnalate observaţii din partea publicului.

- In urma publicării, din data de 02.04.2018 si 05.04.2018, in ziarul „Crai Nou” a anunţurilor privind disponibilitatea Raportului de mediu si desfăşurarea şedinţei de dezbatere publicanu au fost semnalate observaţii din partea publicului.

- In urma publicării, din data de xx.06.2018, in ziarul „Crai Nou” a anunţului privind Decizia finală nu au fost semnalate observaţii din partea publicului.

Prezentul aviz este valabil de la data emiterii, pe toată perioada punerii în aplicare a planului/programului Plan Urbanistic General al comunei PREUTEȘTI, dacă nu intervin modificări ale acestuia.

Titularul planului/programului are obligaţia de a notifica autoritatea competentă pentru protecţia mediului, dacă intervin elemente noi, necunoscute la data emiterii avizului de mediu, precum şi asupra oricăror modificări ale condiţiilor care au stat la baza emiterii acestuia, înainte de realizarea modificării.

Titularul planului/programului are obligaţia de a supune procedurii de adoptare planul/programul Plan Urbanistic General PREUTEȘTI, precum şi orice modificare a acestuia, după caz, numai în forma avizată de autoritatea competentă pentru protecţia mediului.

Nerespectarea condiţiilor prezentului aviz constituie contravenţie şi se sancţionează conform prevederilor legale în vigoare.

**Răspunderea pentru corectitudinea informatiilor puse la dispoziţia autorităţilor** competente pentru protecţia mediului şi a publicului revine titularului planului/programului, iar răspunderea pentru corectitudinea lucrărilor de evaluare revine autorului acestuia, conform **O.U.G. nr.195/2005** aprobată prin **Legea nr.265/2006** privind protecţia mediului cu modificările şi completările ulterioare.

Prezentul aviz de mediu poate face obiectul unei acţiuni în justiţie în baza **Legii Contenciosului Administrativ nr. 554/2004**, cu modificările şi completările ulterioare.

Prezentul aviz de mediu conţine 11 pagini şi a fost redactat în 2 exemplare.